Delegeretmøde 2024

Postens Idræts- og Fritidsforbund

Dagsorden

1. Valg af dirigent
2. Valg af 2 sekretærer og 2 stemmetællere
3. Beretninger
4. Forretningsudvalget
5. Aktivitetsudvalget
6. Redaktionsudvalget
7. Regnskab
8. Fremtidigt virke
9. Indkomne forslag (herunder fastsættelse af kontingent)
10. Budget
11. Valg ifølge vedtægter
12. Fastlæggelse af mødesteder og FM’er
13. Eventuelt

**Birthe Rasmussen** bød velkommen. I år er det Julemærkemarchen, der er arrangør af og vært ved mødet, men denne gang er det lidt historisk, da det er første gang, det afholdes på et Julemærkehjem, nemlig Liljeborg i Roskilde. Birthe kom ganske kort ind på historien om hjemmet i forlængelse af den tidligere introduktion ved Søren Ravn Jensen, direktør for Julemærkefonden.

Velkommen til de delegerede og til tilhørere. Det er positivt, at så mange har lyst til at deltage.

En særlig velkomst til vores æresmedlem, Svend Panse, som på ingen måde er gået på pension fra Postens Fritids- og Idrætsforbund, men er still going strong.

Også en varm velkomst til Susanne Larsen fra Landskredsen, som sidste gang måtte melde afbud p.g.a. corona.

Tak til Birthe og John Juul for at måtte holde mødet her på Julemærkehjemmet.

Endelig mindedes vi de medlemmer, vi har mistet siden sidste delegeretmøde, med 1 minuts stilhed.

Punkt 1. **Bent Koch** blev valgt og konstaterede, at betingelserne for afholdelse af generalforsamlingen var opfyldt ifølge vedtægterne.

Punkt 2. Stemmeberettigede delegerede blev optalt efter opråb, og generalforsamlingen konstateredes beslutningsdygtig med mindst halvdelen til stede. Valgt til sekretærer blev Per Nørgaard og Britta B. Jensen. Der blev ikke valgt nogen stemmetællere, da det ikke skønnedes nødvendigt.

Punkt 3. **Beretninger**:

**Forretningsudvalget:** Birthe havde ikke meget at føje til den allerede udsendte beretning. Medlemstallet er nu 575, idet Holstebro samt yderligere et antal medlemmer har meldt sig ud. De sidste 2 år er deltagerantallet til Forbundsmesterskabsstævner desværre også faldet. Alle Forbundsmesterskaber er afholdt på nær skydning, som igen har været aflyst.

Ved det nyligt afholdte FM i billard har en deltager ikke været medlem. Hertil har **Peter Dorf** **Kristensen** følgende bemærkning: Peter mener ikke, det er FU’s rolle at kritisere for tilmeldinger. Han henviste til reglerne i Årbogens §9 vedr. ulovlig deltagelse og kontrolprocedure.

**Per Svendson:** enig med Peter Dorf – det skal der kigges på.

**Per Slouborg:** kan man være tilmeldt som enkeltmedlem?

**Bent Koch:** Ja – man registrerer sig hos kassereren + Per Svendson.

**Aktivitetsudvalgtet**: **Per Svendson** har tidligere efterlyst lidt mere ”kød” på beretningerne fra udvalgene. Denne gang blev det til stor tak og ros for mere fyldstof i beretningerne.

Der er for tiden ingen enkeltmedlemmer.

**Redaktionsudvalget**: **Britta Jensen** opfordrede til medlemskab af Facebooksiden ”Postens IF”, hvor der lægges lidt af hvert op bl.a. indbydelser og billeder fra stævner. Hjemmesiden er desværre ikke egnet til billedopslag.

Beretningerne blev godkendt.

Punkt 4. **Svend Panse** gennemgik regnskabet for 2022 og 2023.

Der var begge år afsat et beløb til repræsentation og gaver. For at komme i betragtning til et beløb, kræves der, at jubilæet afholdes, og at FU inviteres. Sønderborg havde jubilæum i 2022 men ønskede at afholde det i 2023 og fik derfor gratialet – desværre blev der ikke afholdt noget jubilæum alligevel.

Begge regnskaber blev godkendt.

Punkt 5. **Fremtidigt virke, Birthe Rasmussen**: Informerede om Landskredsstævnet som i 2024 vil finde sted i Middelfart den 26.-27. oktober 2024.

P.g.a. portostigninger udsendes der fremover ikke fysiske breve (reminder forud for FM), men i stedet mail til de enkelte udvalg.

Forbundet har 80-års jubilæum om 2 år. Birthe ønskede at lodde stemningen, om der ønskes afholdt en fest i den anledning.

For 2 år siden blev der på Delegeretmødet fremsat nogle forslag og ønsker fra nogle af medlemmerne om, at der skulle gøres noget for at rekruttere nye og yngre medlemmer og evt få andre distributører ind under Postens Idræts- og Fritidsforbund.

FU har gjort nogle forsøg for at få gang i de udfordringer, men det er desværre ikke lykkedes. Det betyder, at der ikke er blevet nedsat det udvalg, som FU ønskede. Skal der gang i denne proces, må der findes nogle personer, der vil indgå i et udvalg og er villige til at yde et stykke frivilligt arbejde.

Ingen i FU har gå-på modet til det og ej heller kompetencerne til det. Det er ved at være sidste udkald set ud fra det seneste medlemstal.

**Ole Jensen**: Vigtigt at fortsætte med de positive ting og fællesskabet.

**Lea Mikkelsen**: Ja til fest. Dog er klubben i Sønderborg truet af snarlig lukning pga. faldende medlemstal og økonomi.

**Ole D.M. Nielsen**: Trods stor sportsgren faldende deltagerantal til FM i badminton. Ja til fest om 2 år. Vi skal holde fast og han håber fortsat at kunne holde FM de kommende år, men kan budgettet efterhånden holde?

**Søren Fisker**: Den samme tendens i bowling. Han spurgte, om det er muligt at være udvalgsmedlem, hvis man er enkeltmedlem. Dette blev bekræftet.

PAUSE

Punkt 6. Der var ikke indkommet nogen forslag. Kontingent uændret.

**Birthe Juul** villet have indsendt forslag om årsopkrævning i stedet for kvartalsvis men nåede det ikke, så det afventer til næste delegeretmøde.

**Svend Panse**: Det giver ikke mening at sætte kontingentet op med udsigt til lukning senest om 10 år.

Inden overgang til Pkt. 7, budget blev FU-pokalen uddelt til billard-udvalget, Peter Dorf Kristensen og Børge Jensen, da Peter skulle nå en færge hjem.

Punkt 7. **Budget.** Svend Panse gennemgik tallene for 2024 hhv. for 2025.

Der er flere jubilæer i 2025 – eventuelle gratialer udbetales kun, hvis forretningsudvalget bliver inviteret til arrangementet. Budgettet blev taget til efterretning.

Punkt 8. **Valg ifølge vedtægterne.**

Forretningsudvalget Birthe Rasmussen

Per Nørgaard

Badmintonudvalget Ole De Molade Nielsen

Ernst Edholm

Torben Goldmann

Billardudvalget Peter D. Kristensen

Børge G. Jensen

Bowlingudvalget Carsten B. Lauridsen

Lea Mikkelsen

Søren Fisker

Golfudvalg Hanne Buhl

Per Svendson

Minigolf Ole N. Jensen

Heinz Dahl

Skydeudvalg Carsten Stoltenberg

Søren Jensen - nyvalgt

Sportsfiskerudvalg Ole Sønderkær

Henrik Dam

Redaktionsudvalget Britta B. Jensen

Kirsten F. Jensen

Revisionsudvalget John Juul

Anja M.G. Nørgaard

Punkt 9.

Fastlæggelse af mødesteder og FM´er.

2024 2025 2026 2027

Badminton Kruså Kruså (Kruså) Udv.

Billard Aalborg Aalborg Aalborg Aalborg

Bowling Sønderborg Sønderborg Udv. Udv.

Golf Horsens Udv. Udv. Udv.

Minigolf Odder Silkeborg Udv. Udv.

Skydning 15 m Udv. Udv. Udv. Udv.

Sportsfiskeri Udv./put&take Udv. Udv. Udv.

Delegeretmøde FU/Roskilde ./. FU ./.

Punkt 10. **Ole D.M. Nielsen**: Rettede en tak til Britta Jensen for hjælpen ved FM i badminton for booking af haller og musik samt for at tage rigtig mange billeder.

**Susanne, Landskredsen**: Landskredsstævnet flyttes til Middelfart, som Birthe tidligere var inde på. Hun listede en lang række sportsgrene op, så der er lidt for enhver at deltage i. Bl.a. nævnte hun den nye sportsgren ”jumping fitness”.

**Birthe Rasmussen**: Er fuld af begejstring over så mange, der var indstillet til de 4 hædersbevisninger. Og endda flere til nogle af dem.

BS-pokalen var sidst udleveret i 2008 og Filantropen i 2016.

Filantropen blev overrakt Ernst Edholm for mange års arbejde i badmintonudvalget.

BS-pokalen: Hanne Buhl, golfudvalget.

VWVW-uret/lederprisen gik til Bent Svensson fra Bordtennisklubben København.

Evt:

**Birthe:** tak for genvalget.

Tak til Julemærkemarchen, Birthe og John.

Tak til alle for deltagelse i mødet samt tak for deltagelse i alle Forbundsmesterskaber.

Tak til Susanne fra Landskredsen.

Tak til referenterne Per og Britta samt tak til hele FU for 2 års godt samarbejde. Også en tak til Svend som æresmedlem. Og endelig en tak til Bent som dirigent.

Tak for i dag.

Sekretær: Per Nørgaard Sekretær: Britta B. Jensen

\_\_\_\_\_\_\_\_\_\_\_ \_\_\_\_\_\_\_\_\_\_\_

(sign.) (sign.)

Dirigent: Bent Koch

\_\_\_\_\_\_\_\_\_\_\_

(sign.)